**ΕΤΑΙΡΕΙΑ ΚΥΚΛΑΔΙΚΩΝ ΜΕΛΕΤΩΝ**

**Πρόταση της Επιτροπής ΚΑΤΑΣΤΑΤΙΚΟΥ , που απαρτίστηκε από τους αείμνηστο Εμ. Μαρμαρά πρόεδρο, Κωνσταντίνο Σιδερή, Στέλιο Κορρέ, Νικόλαο Κουτρουμπή, μέλη, και Γιώργο Γαβαλά γραμματέα για την αναθεώρηση του υπάρχοντος καταστατικού βάσει της απόφασης της Γενικής Συνέλευσης 15 Δεκεμβρίου 2016 και εργάστηκε με συνεδριάσεις που έλαβαν χώρα από τον Ιανουάριο έως και τον Ιούνιο 2017.**

**Η Επιτροπή εργάσθηκε και κατέληξε στην Πρότασή της έχοντας τους εξής στόχους :**

**Το νέο Καταστατικό δεν θα είναι ένα νέο κείμενο, γραμμένο από την αρχή. Αντιθέτως, θα στηρίζεται στο παλαιό (ισχύον) κείμενο, για λόγους σεβασμού στην ιστορία της Εταιρείας και στους ιδρυτές αυτής.**

**Βασική αρχή της τροποποίησης αποτελεί ο εκσυγχρονισμός του κειμένου με την παράλληλη όμως διαφύλαξη του χαρακτήρα και της παράδοσης της Εταιρείας[[1]](#footnote-1).**

**Στο πλαίσιο αυτό, οι παρεμβάσεις της Επιτροπής κινήθηκαν στα ακόλουθα επίπεδα:**

**-Προσαρμογή της γλώσσας του Καταστατικού στην καθομιλουμένη διατηρώντας στον βαθμό που ήταν δυνατόν τις διατυπώσεις του**

**- Εναρμόνιση με την ισχύουσα Νομοθεσία (όπου αυτό απαιτείτο)**

**-Ενσωμάτωση των νέων δεδομένων της εποχής μας (διατάξεις περί Ευρωπαϊκής Ένωσης, νέου νομίσματος, χρήσης ιστοσελίδας, κλπ.)**

**-Νομοτεχνικές παρεμβάσεις, όπως εισαγωγή νέων προβλέψεων, ενοποίηση παλαιών άρθρων, αναρίθμηση αυτών ή μεταφορά σε άλλες ενότητες κλπ.**

**-Νέες ιδέες – προτάσεις για όλα τα θέματα τα οποία περιγράφονται στο Καταστατικό.**

**Το κείμενο αυτό παρουσιάστηκε από του κύριους συντάκτες του κκ Στέλιο Κορρέ και Κωνσταντίνο Σιδερή στην συνεδρίαση της 28.06.2017 του Διοικητικού Συμβουλίου της Εταιρείας Κυκλαδικών Μελετών και εγκρίθηκε ως κείμενο εργασίας, το οποίο θα αναρτηθεί στην ιστοσελίδα της Εταιρείας και θα τεθεί σε διαβούλευση με όλα τα μέλη της Εταιρείας έως τις 30.09.2017 κατά την οποία όλοι έχουν την δυνατότητα να τοποθετηθούν και να προτείνουν διορθώσεις, συμπληρώσεις, σχόλια και ερωτήσεις, τα οποία θα τεθούν στην κρίση τόσον, της Επιτροπής όσον, και του Διοικητικού Συμβουλίου ώστε τον Οκτώβριο του 2017, να καθαρογραφεί το τελικό κείμενο με την σχετική αιτιολογική έκθεση, το οποίο και θα τεθεί προς έγκριση από την Γενική Συνέλευση.**

**Όσοι θέλουν να καταθέσουν την άποψή τους παρακαλούνται να διαβάσουν το νέο κείμενο σε αντιπαραβολή με το ισχύον καταστατικό, το οποίο είναι αναρτημένο στην ιστοσελίδα, το οποίο όπως αναφέρθηκε και ανωτέρω αποτελεί - για λόγους συνέχειας και τιμής προς τους ιδρυτές και την ιστορία της Εταιρείας - την κύρια βάση του νέου τροποποιηθέντος καταστατικού.**

1. Για τον λόγο αυτό άλλωστε η τελική μορφή της πρότασης θα είναι γραμμένη σε πολυτονικό σύστημα. [↑](#footnote-ref-1)